open-index/open-wikipedia-markdown huggingface dataset:
Ամերիկյան ավտոմոբիլային թանգարան

**Ամերիկյան ավտոմոբիլային թանգարան**(), թանգարան Տակոմա քաղաքում, Վաշինգտոն։ Թանգարանը հարակից է Տակոմա գմբեթին և բացվել է 2012 թվականի հունիսի 2-ին։ Այստեղ ցուցադրված մեքենաներից շատերը թանգարանին է նվիրել Հարոլդ Լեմեյի ընտանիքը։

## Մանրամասները
thumb|right|Ամերիկյան Ավտոմոբիլային Թանգարանի մուտքը
Հարոլդ Լեմեյը «Հարոլդ Լեմեյի ձեռնարկություն» կազմակերպության սեփականատերն է և հավաքել է մասնավոր ավտոմեքենաների՝ աշխարհում ամենամեծ հավաքածուն։ Նրա մահից հետո Տակոմա քաղաքը նվիրաբերեց 10 ակր հողատարածք Տակոմա գմբեթի կողքին գտնվող այն թանգարանին, որը պարունակում էր իր մեքենաներից որոշ հավաքածու։ Հավաքածուի մեծ մասը մնացել է Լեմեյի ընտանեկան հավաքածուի մեջ, որը գտնվում է Մարիմաունթում՝ Սպանաուեյ քաղաքի մոտակայքում։ Թանգարանն ունի 165,000 քառակուսի մետր ցուցահանդեսային տարածք և պարունակում է 350 մեքենաների պատկերասրահ, որտեղ պատկերված են այն ավտոմեքենաները, որոնք աչքի են ընկնում իրենց արագությամբ, տեխնոլոգիայով և դիզայնով, ինչպես նաև դրանք շատ կարևոր դեր ունեն ավտոմեքենաների մշակույթում։ Շենքում կան նաև հուշանվերների խանութներ, արհեստանոցներ, դասախոսությունների սրահներ, պատկերասրահներ, հանդիսությունների սրահներ և սրճարաններ, որոնք ղեկավարում է Նակկարատո Ռեստորանային խումբը ՝ Գորդոն Նակկարատոյի գլխավորությամբ։

thumb|right|Ամերիկյան Ավտոմոբիլային Թանգարանի գլխավոր հարկը
Երկրորդ հարկից, հիմնական հարկից և բակից տեսարան է բացվում դեպի քաղաքի կենտրոն Տակոմա, Կոմմենսեմենտ ծովածոց և Օլիմպիական լեռներ։ Թանգարանի սահմաններից դուրս կա 3 հեկտար բակ և ակումբի շենք՝  նախատեսված ավտոմեքենաների ակումբների համար։ Բացօթյա տարածքը հարմար է ավտոմոբիլային ցուցահանդեսների, աճուրդների, փոխանակման հանդիպումների, ավտոակումբի միջոցառումների և նոր ավտոմեքենաների փորձարկման համար։

Թանգարանն ունեցել է «Club Auto» արբանյակային վայրեր Տակոմայում, Քըրքլանդում, Վաշինգտոնում և Լակեվուդում, Կոլորադո։

## Հովանավորներ
Թանգարանի ենթադրյալ արժեքը կազմում է 100 մլն դոլար։ Թանգարանին 15 միլիոն դոլար նվիրաբերեց Հարոլդ Լեմեյի կինը՝ Նենսի Լեմեյը։ Տակոմա քաղաքի կողմից թանգարանին նվիրաբերված հողը գնահատվում է 17 միլիոն դոլար։

Վաշինգտոնի Ամերիկյան Ավտոմոբիլային Ասոցիացիան (ԱԱԱ) այսօրվա դրությամբ կատարել է ամենախոշոր կորպորատիվ նվիրատվությունը իր 2008 թվականի պարտավորությամբ ՝ 1,6 մլն դոլարի չափով։ Թանգարանի մյուս խոշոր հովանավորներն են ՝ Բոնհամսը, Boeing-ը, Նյուզ Թրիբունը և պետական ֆերմերային ապահովագրությունը։ Այլ հովանավորներ են նաև հանդիսանում տարբեր ավտոակումբներ և քաղաքացիներ ամբողջ աշխարհում։

Թանգարանի ճարտարապետը Լոս Անջելեսի «LARGE architecture» ընկերությունն է։ Սիթլի JTM կազմակերպությունը եղել է թանգարանի գլխավոր կապալառուն։

## Ծանոթագրություններ

## Արտաքին հղումներ
* LeMay America's Car Museum

Կատեգորիա:2012 հիմնադրումներ ԱՄՆ-ում
Կատեգորիա:2012 հիմնադրված թանգարաններ
Կատեգորիա:ԱՄՆ ավտոմեքենաների թանգարաններ
Կատեգորիա:ԱՄՆ-ի թանգարաններ
10.5 cm Feldhaubitze 98/09

**10.5&nbsp;cm Feldhaubitze 98/09** (*105 մմ դաշտային հաուբից 98/09*), գերմանական 105 մմ դաշտային հաուբից, որն օգտագործվել է Առաջին համաշխարհային պատերազմի տարիներին Գերմանիայի, Թուրքիայի և Ռումինիայի բանակներում։ 1898 թվականի հաուբիցի մոդիֆիկացիա։

## Պատմություն
thumb|left|Թուրքական հաուբիցի հաշվարկ
Բնօրինակ զարգացումը Rheinmetall-ն է, ի սկզբանե հաուբիցը ստեղծվել է որպես 10.5&nbsp;cm Feldhaubitze 98։ 1902-1904 թվականներին զենքը վերամշակվել է Krupp կոնցեռնի կողմից՝ ստանալով վերադարձի նոր մեխանիզմ և նոր հրետասայլ։ 1909 թվականին ընդունվել է զինման՝ ստանալով 98/09 ինդեքսը (հին նմուշի բոլոր զենքերը նորովի են վերամշակվել)։ Ատրճանակի վահանի մոտ երկու նստատեղ է տեղադրվել։ Ընդհանուր առմամբ, Առաջին համաշխարհային պատերազմի սկզբին արձակվել է 1260 միավոր զենք։

## Զինամթերք
Հաուբիցի համար օգտագործվել են արկերի երեք տարբերակ և թիրախների երեք տարբերակ, ինչպես նաև հատուկ նշան՝ կախովի հրաձգության և ուղիղ նշանառության համար։ Ռումբերի տեսակներ՝

* Feldhaubitz granate 98։ քաշը 15,8 կգ։ Կրակոցների ժամանակ արկն ուներ մինչև 6300 մետր հեռահարություն։
* Feldhaubitz granate 05։ քաշը 15,7 կգ
* Feldhaubitz schrapnel 98։ քաշը 12,8 կգ, կոտորակառումբ։

## Նմանատիպ թնդանոթեր
*4,5 դյույմանոց բրիտանական հաուբից
*10 cm Feldhaubitze M 99

## Ծանոթագրություններ

## Գրականություն
* Jäger, Herbert. *German Artillery of World War One*. Ramsbury, Marlborough, Wiltshire։ Crowood Press, 2001 ISBN 1-86126-403-8

## Արտաքին հղումներ
* 10.5 cm FH 98/09 on Landships
* List and pictures of World War I surviving 10.5 lFH 98/09 howitzers

Կատեգորիա:1904 հիմնադրումներ Գերմանիայում
Կատեգորիա:Հաուբիցներ
Կատեգորիա:Առաջին համաշխարհային պատերազմի զենքեր
Բոինգ 737-ի ավիավթար Թեհրանում

**Բոինգ 737-ի ավիավթար Թեհրանում**, խոշոր ավիավթար, որը տեղի է ունեցել 2020 թվականի հունվարի 8-ին, Թեհրանի օդակայանում։ «Ուկրաինական միջազգային ավիաուղիներ» ընկերությանը պատկանող Boeing 737 ինքնաթիռն իրականացնում էր PS-752 չվերթը Թեհրանից դեպի Կիև։ Վթարը տեղի է ունեցել թռիչքից 6 րոպե հետո, Թեհրանի օդանավակայանից 20 կմ հյուսիս-արևելք գտնվող Պարանդ բնակավայրին մոտ, որի հետևանքով զոհվել են ինքնաթիռում գտնվող բոլոր 176 ուղևորները։

752 չվերթի ավիավթարը խոշորագույնն է ուկրաինական ավիաուղիների պատմության մեջ։

## Ինքնաթիռ
Վթարված Boeing 737-8KV ինքնաթիռն արտադրվել և վաճառվել է ուկրաինական միջազգային ավիաուղիներին 3,5 տարի առաջ։

## Անձնակազմ և ուղևորներ
Ինքնաթիռում եղել է 176 մարդ, որից 167-ը՝ ուղևոր։

Անձնակազմում եղել է 9 մարդ, այդ թվում․
* հրամանատար՝ Վլադիմիր Գապոնենկո,
* երկրորդ օդաչու՝ Սերգեյ Խոմենկո,
* հրահանգիչ-օդաչու՝ Ալեկսեյ Նաումկին։

Մեկ այլ աղբյուրի համաձայն, ինքնաթիռում գտնվել է 179 անձ, որից 147-ը իրանցի, իսկ 32-ը՝ արտասահմանցի։

## Պատկերասրահ

Ukraine International Airlines Flight 752 (1).jpg
Ukraine International Airlines Flight 752 (2).jpg
Ukraine International Airlines Flight 752 (3).jpg
Ukraine International Airlines Flight 752 (4).jpg
Ukraine International Airlines Flight 752 (5).jpg
Ukraine International Airlines Flight 752 (6).jpg
Ukraine International Airlines Flight 752 (7).jpg
Ukraine International Airlines Flight 752 (8).jpg
Ukraine International Airlines Flight 752 (9).jpg


## Ծանոթագրություններ

Կատեգորիա:2020 Ուկրաինայում
Սֆինքսի հանելուկը

**Սֆինքսի հանելուկը** (), խորհրդային մուլտիպլիկացիոն ֆիլմ, որը նկարահանվել է 1983 թվականին, ռեժիսոր Վլադիմիր Պեկարի կողմից, ըստ հին եգիպտական որմնանկարների մոտիվների։

## Սյուժե
Մի ժամանակ Հին Եգիպտոսում ապրում էր Ամոնեխտ անունով մի մարդ, որը թագավորական տոհմից էր։ Ամոնեխտը գաղտնի պապիրուսի վրա կարդացել էր, որ Պտախի գերեզմանում թաքնված է մի գիրք, որտեղ գրված է այն, ինչ պետք է կատարվեր Ամոնեխտի և արևի տակ ապրող բոլոր մարդկանց հետ։ Նա որոշում է իմանալ այդ մասին և գնում է գերեզմանի մոտ։ Որպեսցի ներթափանցի գերեզմանի մեջ, Ամոնեխտը արտաբերում է կախարդական «Մեռի՛ր, Պտախ, կորի՛ր, Պտախ, գալիս է ամենակարող Ռան, թող որ ես տեսնեմ սրբազան գիրքը» բառերը։ Հանկարծ լսվում է Սֆինքսի ձայնը. «Երբ սևը դառնա սպիտակ, իսկ սպիտակը` ոսկեգույն, և երբ հարցնողը կստանա հարցի պատասխանը, կբացվեն գերեզմանի դռները, և դու նորից կտեսնես սրբազան գիրքը։ Եթե գուշակես հանելուկը, գաղտնիքը կբացահայտվի, այլապես գերեզման բերող ճանապարհը մոռացիր»։ Ամոնեխտն ուշքի է գալիս անապատում։

Ժամանակ է անցնում, Ամոնեխտի հայրը մահանում է և պատանին դառնում է Եգիպտոսի տիրակալը։ Եվ շատ անգամներ նրան թվում է, թե նա գուշակել է Սֆինքսի հանելուկը, բայց նա ամեն անգամ սխալվում է։

Ամոնեխտը ծերանում է, և նրա աշակերտը նրան հարցնում է. «Արդյո՞ք դու գուշակեցիր Սֆինքսի հանելուկը», իսկ ծերունին պատասխանում է. «Այո։ Սֆինքսը ուզում էր, որ ես իմ կյանքն ապրեմ այնպես, ինչպես պետք է ապրի մարդը. իմ մազերը սպիտակել են, և ոսկեգույնով գրքի մեջ նշվել են իմ արած երեք գլխավոր գործերը, և պատասխանը ստացել է իմ աշակերտը. նա ում ես սիրել եմ ամբողջ սրտով», ասում է Ամոնեխտը և տխրությամբ ավելացնում. «Կատարվեց։ Կյանքն ապրված է»։ Գիշեր է գալիս, և ավարտվում է Սֆինքսի հանելուկը գուշակած մարդու մասին պատմությունը։

## Հեղինակներ
* Սցենարի հեղինակներ` Վլադիմիր Պեկար, Ալեքսանդր Տիմոֆեևսկի 
* Ռեժիսոր` Վլադիմիր Պեկար
* Բեմադրող նկարիչ` Տատյանա Կոլյուշևա 
* Կոմպոզիտոր` Էդուարդ Արտեմև
* Հնչյունային օպերատոր` Բորիս Ֆիլչիկով 
* Օպերատոր` Քաբուլ Ռասուլով 
* Բանաստեղծական տեքստի հեղինակ` Ալեքսանդր Տիմոֆեևսկի
* Տեքստը կարդում է` Միխայիլ Կոզակով
* Նկարիչ-մուլտիպլակատորներ` Վիոլետա Կոլեսնիկովա, Գալինա Զեբրովա, Մարինա Ոսկանյանց, Անտոնինա Ալյոշինա, Դմիտրի Կուլիկով, Սերգեյ Դյոժկին, Ալեքսանդր Մարկելով 
* Նկարիչներ` Իրինա Սվետլիցա, Իրինա Սոբյանինա, Նիկոլայ Միտրոխին 
* Ռեժիսորի օգնական` Օլգա Ապանասովա 
* Մոնտաժող` Ելենա Բելյավսկայա 
* Խմբագիր` Պյոտր Ֆրոլով
* Տնօրեն` Լիլիանա Մոնախովա
* Հեղինակնեռը ներկայացված են ըստ մուլտֆիլմի լուսագրերի։

## Քննադատների արձագանք

## Ծանոթագրություններ

## Արտաքին հղումներ
* 
* 
* Владимир Пекарь — Энциклопедия отечественного кино

Կատեգորիա:1983 ալբոմներ
Կատեգորիա:«Սոյուզմուլտֆիլմ» ստուդիայի մուլտֆիլմեր
Դևիդ Ֆերնիշ

**Դևիդ Ջեյմս Ֆերնիշ** (; ), կանադացի ռեժիսոր, պրոդյուսեր, հասարակական գործիչ։ Նա ամուսնացած է հայտնի անգլիացի երաժիշտ Սըր Էլթոն Ջոնի հետ։

## Վաղ տարիներ
Դևիդ Ֆերնիշը ծնվել է Օնտարիո նահանգի Տորոնտո քաղաքում, Գլադիս և Ջեք Ֆերնիշների ընտանիքում։ Նրա հայրը Bristol-Myers Squibb դեղագործական ընկերության տնօրենն էր։ Դևիդն ունի ավագ եղբայր՝ Ջոն, և կրտսեր՝ Փիթեր։ 1981 թվականին Ֆերնիշը ավարտել է Սըր Ջոն Ա․ ՄաքԴոնալդի քոլեջ-համալսարանը և 1985 թվականին ստացել բիզնեսի կառավարման բակալավրի աստիճան՝ գերազանցությամբ Լոնդոնում գտնվող Արևմտյան Օնտարիոյի համալսարանի Ռիչարդ Այվիի բիզնես դպրոցում։

## Անձնական կյանք
Ֆերնիշի հարաբերությունները երգիչ Էլթոն Ջոնի հետ սկսվել են 1993 թվականին։ Ջոնը և Ֆերնիշը քաղաքացիական ամուսնություն են կնքել 2005 թվականի դեկտեմբերի 21-ին՝ առաջին օրը դրանից հետո, երբ Անգլիայում պաշտոնապես թույլատրվել են նույնասեռական ամուսնությունները։ Նրանց առաջին երեխան՝ Զաքարի Ջեքսոն Լևոն Ֆերնիշ-Ջոնը, ծնվել է 2010 թվականի դեկտեմբերին փոխնակ մոր օգնությամբ։ 2013 թվականի հունվարին ծնվել է զույգի երկրորդ որդին՝ Էլիա Ջոզեֆ Դանիել Ֆերնիշ-Ջոնը, նույնպես փոխնակ մորից։

2014 թվականի դեկտեմբերի 21-ին Էլթոն Ջոնը և Դևիդ Ֆերնիշը պաշտոնապես ամուսնացել են։

## Ֆիլմագրություն
* Էլթոն Ջոն․ Հիստերիաներ և Թիարաներ - *ռեժիսոր (1997)*
* Կանայք անազնանիվ են խոսում -*պրոդյուսեր (1999)*
*Քոֆի Անան․ Սթորմի կենտրոն - *պրոդյուսեր (2002)*
* Փառք և նորաձևություն․ Gucci–ի ներսում՝ Սեքս և Նորաձևություն - *ռեժիսոր, սցենարի հեղինակ (2002)*
* Փառք և նորաձևություն․ Versace –ի ներսում՝ Սեքս և Նորաձևություն - *ռեժիսոր, սցենարի հեղինակ (2002)*
* Դա գործ է տղայի ու աղջկա համար - *պրոդյուսեր (2006)*
* Հպարտություն և գիշատիչ - *պրոդյուսեր (2009)*
* Գնոմեո և Ջուլիեթ - *պրոդյուսեր (2011)*
* Բիլի Էլիոտի կենդանի մյուզիքլ - *պրոդյուսեր (2014)*
* Վիրտուոզ - *գործադիր պրոդյուսեր (2015)*
* Շերլոկ Գնոմս - *պրոդյուսեր (2018)*
*Ռոքեթմեն - *պրոդյուսեր (2019)*

## Հեռուստատեսություն
* Ներկայացում․ Էլվիս Կոստելոն ․․․ - *պրոդյուսեր (2008)*

## Թատրոն
* Բիլի Էլիոտի կենդանի մյուզիքլ - *պրոդյուսեր* (2005, մարտ)

## Ծանոթագրություններ

## Գրականություն
* «Էլթոնի Ռոքեթմենը» (2001, սեպտեմբերի 1–ին) *The Observer*
* «Իդելական ամուսին» (2006, մարտ) *Toronto Life*
* «Նորություններ» - EltonJohn.com (2013, հունվարի 13)

## Արտաքին հղումներ
* 

Կատեգորիա:ԼԳԲՏ անձինք
Կատեգորիա:Կանադացի կինոռեժիսորներ
Կատեգորիա:Կանադացի հասարակական գործիչներ
Կատեգորիա:Կանադացի պրոդյուսերներ
Կատեգորիա:Կանադացի ռեժիսորներ
Կատեգորիա:Կանադացի սցենարիստներ
Jocelyn Flores

**«Jocelyn Flores»**, ամերիկացի ռեփեր XXXTentacion-ի երգը, որը թողարկվել է որպես «17» ալբոմի երկրորդ սինգլ։ Ջոսելին Ամպարո Ֆլորեսը 16-ամյա աղջիկ է, որը մեկնել էր Ֆլորիդա, որպեսզի հանդիպեր ռեփեր XXXTentacion-ի հետ, որից հետո, 2017 թվականի մայիսի 14-ին, ինքնասպանություն է գործել։

## Նախապատմություն
Երգի անվանումը և բովանդակությունը հարգանքի տուրք է Ջոսելին Ամպարո Ֆլորեսն (2000 թվականի հուլիսի 2-2017 թվականի մայիսի 14) ծննդով Բրոնքսից, որը հետագայում տեղափոխվում է Քլիվլենդ (Օհայո)։ Ջոսելին Ֆլորենսի կյանքը և մահը բամբասանքների և խոսակցությունների առիթ է դարձել, որոնք լուսաբանվել են «The Daily Beast» ինտերնետ հրատարակության սեպտեմբերյան համարում։

2017 թվականի մայիսի 1-ին ռեփեր XXXTentacion-ը սկսել է շփվել Ջոսելինի հետ, երբ Թվիթթեր սոցիալական ցանցում տեսավ նրա լուսանկարը։ Նա հրավիրել է աղջկան Ֆլորիդա և որպես մոդել վարձել է իր՝ «Revenge» հագուստների ցանցի համար։ Վաղ հաղորդագրությունները սխալմամբ պնդում են, որ նա արդեն մոդել էր աշխատում և Ֆլորիդա է եկել բացառապես աշխատանքի համար, չնայած մինչ այդ մոդելային բիզնեսում փորձ չի ունեցել։ Այն գիշեր, երբ XXXTentacion-ը գնացել է զարմուհու ավարտական երեկոյին, ռեփերի տանից պայուսակ է գողացվել, որտեղ 7000 դոլար կանխիկ գումար կար։ Ջոսելինը և այլ աղջիկ, ովքեր մնում էին ռեփերի տանը, միմյանց մեղադրում էին գումարի անհետացման մեջ։ Մտահոգված լինելով, որ հյուրերի միջև լարվածությունը կռվով կվերջանա, XXXTentacion-ը երկուսին էլ դուրս է հանում իր տանից և չեղյալ է համարում Ջոսելինին տված աշխատանքային առաջարկը։ Դեպքից կարճ ժամանակ անց աղջկան մահացած են գտնում Ֆլորիդա նահանգի Coconut Creek քաղաքի Hampton Inn հյուրանոցում։ Ջոսելինի մահից անմիջապես հետո ռեփերը գրում և նրան է նվիրում «Revenge» երգը։

Ջոսելին Ֆլորեսի ընտանիքը երգի վերնագրում աղջկա անունը օգտագործելու հետ կապված հակասական հայացքներ է ունեցել։ Նրանցից ոմանք դա որպես պատիվ են ընդունել, իսկ ոմանք էլ ռեփերի կողմից վիրավորանք են համարել, որը թույլատվություն չի հարցրել և հրաժարվել է աղջկա ընտանիքի նամակներին պատասխանել։

## Կառուցվածք
Երգը տևում է մեկ րոպե և 59 վայրկյան։ Ստեղծագործությունը հիմնված է Potsu-ի «I’m Closing My Eyes» երգի վրա, որտեղ առկա է վոկալ Shiloh Dynasty-ի կողմից։ Երգը սկսվում է կրկնվող վոկալային հատվածով, որը վերցված է «I’m Closing My Eyes» երգից, և ակուստիկ գործիքավորմամբ, որին հետևում են կրկներգը և քառյակը։

## Առևտրային հաջողություն
«Jocelyn Flores» սինգլը 31-րդ հորիզոնականով դեբյուտ է կատարել ամերիկյան Billboard Hot 100 չարթում, իսկ ռեփերի մահից հետո 19-րդ հորիզոնական է հասել։ Սինգլը նաև բրիտանական UK Singles Chart չարթում 56-րդ հորիզոնական է հասել` 5998 օրինակ վաճառքով, որը իր մեջ է ներառում փաստացի վաճառքները և սթրիմինգը։ Երգը 14-րդ հորիզոնականն է զբաղեցրել UK R&B Chart չարթում և երկրորդ հորիզոնականը՝ UK Indie Chart-ում։

## Երգացանկ

## Ստեղծագործական թիմ
* XXXTentacion՝ հիմնական արտիստ, երգի հեղինակ
* Potsu՝ պրոդյուսեր
* Jon FX՝ միքսինգ
* Կոեն Հելդենս՝ միքսինգ

## Չարթեր

### Շաբաթական չարթեր

### Տարեկան չարթեր

## Հավաստագրումներ

## Ծանոթագրություններ

## Արտաքին հղումներ
* 

Կատեգորիա:2017 երգեր
Կատեգորիա:XXXTentacion-ի երգեր
Կատեգորիա:Երգեր այբբենական կարգով
Կատեգորիա:Երգեր ինքնասպանության մասին
Սիրելի հերոսներ

250px|մինի|«Սիրելի հերոսներ» մուլտֆիլմը
**Սիրելի հերոսներ** (), խորհրդային մուլտիպլիկացիոն ֆիլմ, որը նկարահանվել է 1940 թվականին, հայտնի ռեժիսոր և մուլտիպլիկատոր Դմիտրի Բաբիչենկոյի կողմից։ Ֆիլմը նվիրված է խորհրդային կինեմատոգրաֆիայի 20-ամյակին և իրենից ներկայացնում է ընկերական մուլտիպլիկացիոն ծաղրանկար միութենական կինոյի աստղերի մասին։

## Սյուժե
Կինոյի տարեդարձի առթիվ հավաքվում են կինոհանդիսատեսի սիրելի դերասանները։ Հոբելյանական տոնին մասնակցում են լավագույն ֆիլմերի հերոսները։ Ֆիլմն ավարտվում է դերասան Իվան Սկուրատովի շնորհավորական խոսքով, որը հանդես է գալիս Բատկա Բոժենկոյի դերում։

## Հետաքրքիր փաստեր

* Ագռավները մուլտֆիլմի սկզբում կատարում են երգ 1936 թվականին նկարահանված «Կրկես» ֆիլմից։

## Ծանոթագրություններ

## Արտաքին հղումներ

* 
* 
* Դմիտրի Բաբիչենկո — Հայրենական կինոյի հանրագիտարան

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1940 մուլտֆիլմեր
Ստեֆլոն Դոն

**Ստեֆանի Վիկտորիա Ալեն** ( ), ավելի հայտնի է որպես **Ստեֆլոն Դոն** (), բրիտանացի ռեփեր, երգչուհի և երգերի հեղինակ, որը հայտնի է դարձել 2017 թվականին «Hurtin' Me» սինգլի թողարկումից հետո։ Սինգլը ձայնագրվել է Ֆրենչ Մոնտանայի մասնակցությամբ։ UK Singles Chart հիթ-շքերթում երգը զբաղեցրել է յոթերորդ հորիզոնականը։ 2016 թվականին թողարկել է իր դեբյուտային «Real Thing» միքսթեյփը, իսկ 2018–ին՝ Secure։

## Վաղ տարիներ
Դոնը՝ իր վեց քույր և եղբայրների հետ ծնվել է Մեծ Բրիտանիայի Բիրմինգեմ քաղաքում։ Նա ճամայական արմատներ ունի։ Վեց տարեկանում իր ընտանիքի հետ տեղափոխվել է Ռոտերդամ, ինչի շնորհիվ հիմա հանգիստ խոսում է հոլանդերեն։ 14 տարեկանում վերադառնում է Մեծ Բրիտանիա և ընդունվում Լոնդոնի դպրոցներից մեկը։ Երաժշտություն գրել և երգել Ալենը սկսել է դեռ տարրական դպրոցից։ 9 տարեկանում նա կարողացել է կրկներգ ձայնագրել Unique ռեփերի «Hard Knock Life» երգի համար։ Թրեքը այդպես էլ լույս չի տեսել, սակայն Դոնի համար հաճելի էր լսել իր ձայնը ձայնագրության մեջ։

Մինչև իր երաժշտական կարիերան սկսելը Ստեֆանին աշխատում էր որպես վարսավիր ու տորթեր ձևավորող։

## Անձնական կյանք
2019 թվականի փետրվարին Դոնը հաստատել է, որ հարաբերությունների մեջ է գտնվում աֆրոբիտ երգիչ Burna Boy–ի հետ։

## Սկավառակագրություն
### Միքսթեյփեր

### Մինի ալբոմներ

### Սինգլներ

### Որպես հյուր

## Պարգևներ և մրցանակներ

## Ծանոթագրություններ

Կատեգորիա:Բեմական կեղծանուններ
Կատեգորիա:Բրիտանացի երգահաններ
Կատեգորիա:Բրիտանացի երգիչներ
Կատեգորիա:Բրիտանացի երգչուհիներ
AJR

**AJR**, ամերիկյան փոփ խումբ, որը բաղկացած է Ադամ, Ջեք և Ռայան Մեթ եղբայրներ մուլտինստրումենտալիստներից։ Խմբի ամենահաջողված երգերն են՝ «I'm Ready», «Weak», «100 Bad Days» և «Burn the House Down»։ 2019 թվականին նրանց երրորդ՝ *Neotheater* ալբոմը, Billboard 200-ում հասավ մինչև 8-րդ հորիզոնականը, իսկ լավագույն ռոք ալբոմների հիթշքերթում հայտնվեց 1-ին հորիզոնականում։

AJR անվանումը առաջացել է երեք եղբայրների՝ Ադամի, Ջեքի և Ռայանի անունների սկզբնատառերից։

## Սկավառակագրություն
### Ալբոմներ

### Մինի ալբոմներ

### Սինգլեր
#### Որպես գլխավոր արտիստ

**Նշումներ**

#### Որպես աջակցող արտիստ

## Նշումներ

## Ծանոթագրություններ

Կատեգորիա:Ռոք խմբեր
Ալեքսանդր Ռևվա

**Ալեքսանդր Վլադիմիչի Ռևվա** (; ), ռուս շոումեն, կատակերգական դերասան, հաղորդավար, երգիչ։ ՈւՀԱ–յի «Արևից հոգնած» թիմի խաղացող։ «Comedy Club» հումորիստական շոուի ռեզիդենտ։

Որպես երգիչ հանդես է գալիս «**Արտուր Պիռոժկով**» կեղծանվան տակ։ Որպես երաժիշտ հայտնի է դարձել «Зацепила» երգի թողարկումից հետո։

## Կենսագրություն
Ծնվել է 1974 թվականի սեպտեմբերի 10–ին Դոնեցկում։ «Մինչև բոլորը տանն են» հաղորդման ժամանակ նրա խոսքերի համաձայն՝ Ռևվա ազգանունը մտածված է։ Նրա նախնիները, որոնք ապրում էին Էստոնիայում և ունեին Էռվա ազգանունը, տեղափոխվել են Ուկրաինա, որտեղ փոխել են ազգանունը Ռևվայի։ Մանուկ հասակում նրան ընկերները կանչում էին «Рёва-корова» ()։

1995 թվականին դարձել է Դոնեցկից ՈւՀԱ–յի թիմի անդամ, իսկ 2000 թվականից՝ ՈւՀԱ–յի «Արևից հոգնած» թիմի անդամ։ 2006–ից մինչև 2013 թվական եղել է մոսկովյան «Comedy Club»–ի ռեզիդենտ, իսկ 2015–ին վերադարձել է հեռուստահաղորդում։ «Comedy Club»–ում հանդես է գալիս Տիմուր Բատրուտդինովի, Գարիկ Մարտիրոսյանի, Պավել Վոլյայի, Գարիկ Խառլամովի հետ։

Անդրեյ Ռոժկովի հետ միասին եղել է ՆՏՎ հեռուստաալիքի «Դու ծիծաղելի ես» շոուի հաղորդավարը՝ Արտուր Պիռոժկով կեղծանվան տակ։

2010 թվականի դեկտեմբերի 25–ին կայացել է Դմիտրի Օռլինսկու և Ալեքսանդր Ռևվայի «Spaghetteria» նախագծի բացումը։

2013 թվականի մարտի 3–ից մինչև մայիսի 26 եղել է Առաջին ալիքի «Один в один!» հաղորդման ժյուրիի կազմում։ 2013 թվականի նոյեմբերի 3–ից մինչև 2014 թվականի հունվարի 26՝ նույնպես Առաջին ալիքով, եղել է «Կրկնի՛ր» շոուի հաղորդավար։

2014 թվականից նա «Կոլոբանգա» անիմացիոն սերիալի պրոդյուսերն է։ Այն նկարահանվում է Օրսկ քաղաքում։ 2015 թվականի հոկտեմբերի 19–ին կայացել է նախագծի պրեմիերան ՍՏՍ հեռուստաալիքով։

2016 թվականին նկարահանվել է Տիմատիի «Մագա» տեսահոլովակում։

2017 թվականի դեկտեմբերին դարձել է «Орёл и решка» թրեվել շոուի «աստղային» հաղորդավար։

2018 թվականի մայիսից նկարահանվում է «Բիլայն» բրենդի գովազդային տեսահոլովակներում։

## Անձնական կյանք
Ամուսնացած է 2007 թվականի ապրիլից։ Կնոջ անունը Անժելիկա է։ Երկու դստրեր ունի՝ Ալիսա և Ամելի։

## Սկավառակագրություն
### Ալբոմներ
* 2015՝ «Любовь»

### Մինի ալբոմներ
* 2020՝ «Давай» «EP»

### Սինգլներ
* 2009՝ «Пэрэдайс»
* 2010՝ «Революция» 
* 2011՝ «Плачь, детка»
* 2012՝ «Я не умею танцевать»
* 2012՝ «Красивая песня»
* 2013՝ «Я-Звезда»
* 2014՝ «Luna» 
* 2014՝ «Не плачь, девчонка»
* 2015՝ «На лету лето»
* 2016՝ «Я буду помнить»
* 2016՝ «#КакЧелентано»
* 2017՝ «Либо Любовь»
* 2018՝ «Я не Андрей»
* 2018՝ «Чика»
* 2018՝ «Запутался»
* 2019՝ «Моя Богиня» 
* 2019՝ «Зацепила»
* 2019՝ «Алкоголичка»
* 2019՝ «Она решила сдаться»

## Տեսահոլովակներ

## Ծանոթագրություններ

## Արտաքին հղումներ
*Ալեքսանդր Ռևվայի պաշտոնական կայք
*Ալեքսանդր Ռևվայի հարցազրույցը «Մոսկվա 24» հեռուստաալիքին (2014)
*

Կատեգորիա:21-րդ դարի երգիչներ
Կատեգորիա:«Ոսկե գրամաֆոն» մրցանակի դափնեկիրներ
Կատեգորիա:Երաժիշտներ այբբենական կարգով
Կատեգորիա:Կեղծանուններ
Կատեգորիա:Ուկրաինացի դերասաններ
Կատեգորիա:Ուկրաինացի սցենարիստներ
Կատեգորիա:Ռուս դերասաններ
Կատեգորիա:Ռուս երգիչներ
Կատեգորիա:Ռուս կատակերգուներ
Կատեգորիա:Ռուս հաղորդավարներ
Կատեգորիա:Ռուսաստանի հեռուստատեսության դերասաններ
Yes խմբի սկավառակագրություն

Սա ամերիկյան Yes խմբի սկավառակագրությունն է։

## Սկավառակագրություն
### Ստուդիական ալբոմներ

### Համերգային ալբոմներ

### Համերգի ժամանակ կենդանի ձայնով ալբոմներ

## Սինգլեր

## Ծանոթագրություններ

Կատեգորիա:Սկավառակագրություններ
9А-91

**9А-91**, փոքրածավալ ինքնաձիգ, որը մշակվել է Տուլսկի կոնստրուկտորական բյուրոյում 1992 թվականին՝ որպես СР-3 «Հողմապտույտ» ինքնաձիգի ավելի տեխնոլոգիական նմանակ (և մրցակից)։ 1994 թվականին սկսվեց արտադրությունը, իսկ 1995 թվականին ինքնաձիգն արդիականացվեց։

## Կառուցվածք
9А-91 ավտոմատացումը հիմնված է վառոդի գազերի հեռացման վրա։ Փակումը կատարվում է փեղկի շրջադարձով՝ 4 մարտական հենակով։ Հարվածա-վայրէջքային մեխանիզմը՝ ձգանման տեսակը, թույլ է տալիս կրակ վարել միայնակ և շարունակական հերթերով։ Ապահովիչ-թարգմանիչը տեղակայված է ցողունային տուփի ձախ կողմում (արդիականացված տարբերակով` աջից, քանի որ ձախից սկսել է տեղադրվել օպտիկական նշաններն ամրացնելու համար նշաձողը)։ Ավելի վաղ տարբերակների վրա ինքնաձիգն ուներ դույլային արգելակ՝ փոխհատուցիչ, բայց հետագայում դրանից հրաժարվեցին։  Հնարավոր է տեղադրում խլացուցիչով։ Կոճակը վեր է և առաջ։ Ինչպես և մյուս բոլոր մանրամասները, բացի պլաստիկ ատրճանակի բռնակից և փողակալից, այն պատրաստված է պողպատից։ Ծալված վիճակում ինքնաձիգը հարմար է գաղտնի կրելու համար։ Բացի այդ, թաքնված բռնակը կրելու հարմարավետության համար այն արված է փեղկավոր։ Ի տարբերություն Կալաշնիկովի ինքնաձիգի, փեղկը բռնակի համար մշտապես բաց է։

Հատուկ 9A-91-ի համար մշակվել է ПАБ-9 զրահաբաճկոնային պարկուճը` СП-6-ի ավելի էժան անալոգը, որն ապահովում է թշնամու աշխատուժի պարտությունը 3-րդ դասի անձնական պաշտպանական սարքավորումներում, իսկ մինչև 100 մ հեռավորության վրա երաշխավորված է ծակել 8 մմ պողպատե թերթ։ Հնարավոր է օգտագործել շարժական խլացուցիչով։ Սկզբում ծրագրվում էր օգտագործել նաև ГП-95 ենթադիրքային նռնականետ, սակայն ինքնաձիգը չափազանց թեթև էր և դրա համար բավականաչափ ամուր չէր։

## Տարբերակներ և փոփոխություններ
* Մշակվել են 9А-91 ինքնաձիգի արտահանման տարբերակները՝ 7,62×39 մմ, 5,56×45 մմ ՆԱՏՕ և 5,45×39 մմ փամփուշտներով,սակայն դրանք չեն ստացվել և սերիական արտադրության չեն ենթարկվել։ 
* Ինքնաձիգի բազայի վրա մշակվել է նաև ВСК-94 դիպուկահար հրացանը, որը տարբերվում է 9А-91 անկաշկանդ կմախքային վերջակից, խլացուցիչով և օպտիկական նշանառության համար նախատեսված ամրակապով։

## Սպառազինության մեջ
* ` Բելառուսի զինված ուժերի հատուկ գործողությունների ուժերի սպառազինության մեջ։
* ` Մոնղոլիայի զինված ուժերի հատուկ գործողությունների ուժերի սպառազինության մեջ։
* ` Ռոսգվարդիայի և Ռուսաստանի Դաշնության Ներքին գործերի նախարարության հատուկ ստորաբաժանումների զինանոցում։
* 

## Տեսախաղերում
*Ghost Recon: Desert Siege
*Rainbow Six: Lockdown
*Battlefield: Bad Company
*Battlefield: Bad Company 2
*Battlefield Play4Free
*Survarium
*Contract Wars
*Cross Fire

## Ապամոնտաժում

9mm KBP 9A-91 compact assault rifle - 40.jpg
9mm KBP 9A-91 compact assault rifle - 41.jpg
9mm KBP 9A-91 compact assault rifle - 42.jpg
9mm KBP 9A-91 compact assault rifle - 43.jpg
9mm KBP 9A-91 compact assault rifle - 44.jpg
9mm KBP 9A-91 compact assault rifle - 45.jpg 


## Ծանոթագրություններ

## Գրականություն
* А. И. Благовестов. То, из чего стреляют в СНГ։ Справочник стрелкового оружия. / под общ.ред. А. Е. Тараса. Минск, «Харвест», 2000. стр.349-351
* 

## Արտաքին հղումներ
* М. Р. Попенкер. Малогабаритный автомат 9А-91 (Россия) / сайт «Современное стрелковое оружие мира»
* Описание автомата 9A-91 на сайте weapon.at.ua

Կատեգորիա:Հրազեն
Կատեգորիա:Ռուսաստանի ինքնաձիգներ
Adore You (երգ, Հարի Սթայլզ)

**«Adore You»**, անգլիացի երգիչ և երգահան Հարի Սթայլզի երգը։ Այն թողարկվել է Erskine և Columbia Records լեյբլների կողմից 2019 թվականի դեկտեմբերի 6-ին, որպես Հարիի երկրորդ ստուդիական ալբոմի` «Fine Line»-ի երրորդ սինգլ։

## Նախապատմություն
Նոյմեբերի 20-ին *[[Twitter]]*-ում *«@visiteroda»* մասնակցային անունով հաշիվն սկսել է մարքեթինգային արշավ, որի ընթացքում գովազդվել է Էրոդա կղզին։ Ստեղծվել է կայք, տեղադրվել՝ լուսանկարներ։ Հետագայում հայտարարվել է, որ կղզին գոյություն չունի։ Դեկտեմբերի 2-ին Սթայլզը հայտարարել է, որ նոր սինգլը կթողարկվի դեկտեմբերի 6-ին։ Տեսահոլովակում հիմնական բաղկացուցիչ մասը եղել է հենց «Էռոդա» կղզին
։

## Ստեղծագործություն
*«Adore You»* երգը սոուլ և փոփ ռոք ժանրի երգ է։

## Տեսահոլովակ
Տեսահոլովակը նույնպես թողարկվել է 2019 թվականի դեկտեմբերի 6-ին, որի ռեժիսորը Դեյվ Մեյերսն է։ 8 րոպե տևողությամբ տեսահոլովակում Սթայլզը հանդես է գալիս որպես Էռոդա ձկնորսական կղզում ապրող մի տղա, որը միակն էր, որ ժպտում էր։ Տեսահոլովակում Սթայլզը գտնում է մի ձուկ և սկսում հոգ տանել նրա մասին, ինչը մեծացնում է կղզում ապրողների քննադատությունների քանակը նրա նկատմամբ։ Վերջում ձուկը դուրս է թռչում ակվարիումից, իսկ բնակիչներն օգնում են Սթայլզին նրան վերադարձնել ջուր։ Հիմնական տեսարանները Սթայլզի մասնակցությամբ նկարահանվել են Շոտլանդիայի ձկնորսային *St Abbs* գյուղում։

## Կենդանի կատարումներ
2019 թվականի դեկտեմբերի 7-ին Սթայլզը իր նոր երգով առաջին անգամ ելույթ է ունեցել *«The Graham Norton Show»*-ում։ 2019 թվականի դեկտեմբերի 10-ին նա ելույթ է ունեցել *«The Late Late Show with James Corden»* շոուում։

## Չարթեր

## Թողարկման պատմություն

## Ծանոթագրություններ

Կատեգորիա:2019 սինգլներ
Կատեգորիա:Հարի Սթայլզի երգեր
Memories (երգ, Maroon 5)

**«Memories»** (թարգմ.՝ «հիշողություններ»), ամերիկյան փոփ ռոք Maroon 5 բենդի երգը։ Թողարկվել է 2019 թվականի սեպտեմբերի 20-ին՝ 222 Records և Interscope Records լեյբլների միջոցով՝ որպես նրանց թողարկվելիք յոթերորդ ստուդիական ալբոմի գլխավոր սինգլ։ Երգի պրոդյուսերը բենդի գլխավոր վոկալիստ Ադամ Լևինը և պրոդյուսերական The Monsters and the Strangerz խումբն է։ Գրել են Լևինը, Ստեֆան Ջոնսոնը, Ջորդան Ջոնսոնը, Մայքլ Փոլաքը, Ջեյքոբ Քեշեր Հինդլինը, Ջոն Բելիոնը և Վինսենթ Ֆորդը։ US Billboard Hot 100 շքերթում երգը գրավել է երկրորդ հորիզոնականը։

## Երգի մասին
Բենդի գլխավոր երգիչ Ադամ Լևինը բացատրել է. «Այս երգը նրանց մասին է, ովքեր կորուստ են ունեցել։ Այլ կերպ ասած այս երգը բոլորիս մասին է»։ Երգը բենդի մենեջեր և Լևինի ընկեր Ջորդան Ֆենլդշտեյնի մասին է, ով մահացել է 2017 թվականի դեկտեմբերի 22-ին։

Ըստ կիթառիստ Ջեյմս Վալենթայնի. «Սա մեզ համար այլ տեսակի երգ է… Սա մեզ համար հարևոր երգ է։ Մենք վերջին տարիներին մեծ կորուստ ենք ունեցել։ Կորցրել ենք մեր մենեջերին՝Ջորդան Ֆելդշտեյնին, ում հետ երկար տարիներ աշխատել ենք։ Երբ լսեցինք երգի նախնական տարբերակը և հասկացանք, որ այն համընկնում է այս իրավիճակի հետ»։

## Հիթ-շքերթներ

### Շաբաթական հիթ-շքերթներ

### Տարեվերջյան շքերթներ

|}

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:2019 սինգլներ
Կատեգորիա:Maroon 5 երգեր
Մեգ Ուայթ

**Մեգան (Մեգ) Մարտա Ուայթ** (, ), ամերիկացի թմբկահարուհի, հայտնի է որպես The White Stripes խմբի անդամ։

## Կենսագրություն
Ծնվել է Միչիգան նահանգի Գրոս Փոյնթ Ֆարմսում՝ Ուոլտեր Ուայթ կրտսերի և Քեթրին Ուայթի ընտանիքում։ Մեծացել է Դետրոյթի հարուստ արվարձանում՝ ծնողների և քրոջ՝ Հիզերի հետ։

1990-ականների սկզբին, Դետրոյթի արվարձանում գտնվող Memphis Smoke-ում բառմեն աշխատելով հանդիպել է սկսնակ երաժիշտ Ջոն Էնթոնի Գիլլիսին։ Նրանք ամուսնացել են 1996 թվականի սեպտեմբերի 21-ին։ Ջոնը, ով անսովոր մոդայի կողմնակից է, որոշեց իրեն վերցնել կնոջ ազգանունը; Նույն թվականին Մեգը առաջին անգամ նստեց հարվածային գործիքների առջև։ Նա երբեք չէր պատրաստվում բեմում մասնագիտորեն ելույթ ունենալ։ Ըստ Ջեքի, նա ուղղակի ինչ-որ կերպ խնդրել է Մեգին նվագակցել փորձերի ժամանակ, և այն անսպասելիորեն հաջող է հնչել։

Ջեքը և Մեգը բաժանվել են 2000 թվականի մարտի 24-ին։

The White Stripes-ը 2007 թվականի սեպտեմբերի 11-ին ստիպված էր եղել չեղարկել իր շրջագայության 18 համերգ, քանի որ Մեգի մոտ խուճապային գրոհ էր տեղի ունեցել։ Նրա առողջական խնդիրների պատճառով ստիպված էին չեղարկել Մեծ Բրիտանիայի շրջագայությունը, սակայն 2008 թվականի հունիսին առողջացած թմբկահարուհին բեմ է դուրս եկել The Raconteurs-ի հետ միասին Դետրոյթում համերգի ժամանակ։

2009 թվականի մայիսի 3-ին պաշտոնապես հաստատվել են Մեգի և Ջեքսոն Սմիթի նշանադրության լուրերը, վերջինս Ֆրեդ Սմիթի և Փաթի Սմիթի որդին է։ 2009 թվականի մայիսի 22-ին զույգը ամուսնացել է։ Հարսանիքը տեղի է ունեցել Թենեսի նահանգի Նեշվիլ քաղաքում՝ Ջեքի տան բակում։

2013 թվականին Սմիթը և Ուայթը բաժանվել են։

## Հետաքրքիր փաստեր
* Մեգ Ուայթը հայտնվել է Whirlwind Heat խմբի «Pink» սինգլի շապիկի վրա։
* Ջեք Ուայթի հետ միասին Մեգը նկարահանվել է Ջիմ Ջարմուշի «Սուրճ և ծխախոտներ» ֆիլմում, որտեղ «Ջեքը Մեգին է ցույց տալիս իր Տեսլա տեղադրումը»։
* Խմբից ազատ ժամանակ Մեգը սիրում է զբաղվել լուսանկարչությամբ և տաքսիդերեմիայով։
* Մեգը նկարահանվել է The Detroit Cobras խմբի «Cha Cha Twist» երգի տեսահոլովակում, որպես Կարմիր գլխարկ։
* Ռեյ Լամոնտեյնը գրել է «Meg White» երգը, որը հայտնվել է նրա Gossip in the Grain ալբոմում։

## Ծանոթագրություններ

## Արտաքին հղումներ
* The White Stripes խմբի պաշտոնական կայք 

Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի դերասանուհիներ
Կատեգորիա:Ամերիկացի երաժիշտներ
Կատեգորիա:Ամերիկացի թմբկահարներ
Կատեգորիա:Ամերիկացի լուսանկարիչներ
Կատեգորիա:Ամերիկացի կիթառահարներ
Կատեգորիա:Ամերիկացի ռոք թմբկահարներ
Ամերիկա-իրանական հարաբերություններ

**Ամերիկա-իրանական հարաբերություններ,** երկկողմ հարաբերություններ ԱՄՆ-ի և Իրանի միջև։ Երկու երկրների միջև դիվանագիտական հարաբերությունները հաստատվել են 1883 թվականին, խզվել՝ 1980 թվականին։ 2013 թվականի սեպտեմբերի 27-ին վերջին 30 տարվա ընթացքում առաջին անգամ հեռախոսազրույց է տեղի ունեցել նախագահներ Բարաք Օբամայի և Հասան Ռոհանիի միջև։

## Պատմություն
ԱՄՆ-ն և Իրանը դիվանագիտական հարաբերություններ են հաստատել 1883 թվականին։ Երկրորդ համաշխարհային պատերազմի տարիներին տեղի է ունեցել ամերիկյան ներթափանցման ուժեղացում դեպի Իրան։ Իրանում մի շարք ամերիկյան օբյեկտներ են կառուցվել, տեղակայվել են ԱՄՆ զինծառայողները։ 1945 թվականի դեկտեմբերին կնքվեցին ամերիկա-իրանական երկու համաձայնագրեր՝ Իրանում ԱՄՆ դաշնային սեփականության օբյեկտների ցածր գնով Թեհրանին վաճառելու և լենդ-լիզին իրանական պարտքի կարգավորման մասին։ ԱՄՆ-ի մասնակցությունը իրանական ճգնաժամի լուծմանը հանգեցրել է Իրանում Վաշինգտոնի դիրքերի ամրապնդմանը։ Սկսվող սառը պատերազմի պայմաններում ԱՄՆ-ն 1947 թվականի ապրիլին Իրանին 25 մլն դոլարի չափով վարկ է տրամադրել ամերիկյան ռազմական հանդերձանքի գնման համար, ինչպես նաև երկարաձգել է իր ռազմական խորհրդականների՝ շահի զորքերում և ժանդարմերիայում գտնվելու ժամկետը մինչև 1949 թվականը։ ԱՄՆ-ի վարկածով՝ դրոնը MQ-4C Triton-ը թռիչք է կատարել միջազգային օդային տարածքում և չի խախտել Իրանի սահմանները։ ԱՄՆ-ն ծրագրում էր պատասխան հարված հասցնել Իրանում երեք ռազմական թիրախներին, սակայն, Դոնալդ Թրամփի հայտարարության համաձայն, նա չեղյալ հայտարարեց այդ որոշումը գրոհից 10 րոպե առաջ։

2020 թվականի հունվարի 3-ին Դոնալդ Թրամփի հրամանով ԱՄՆ ՌՕՈՒ-ն հարվածեց Բաղդադի օդանավակայանին։ Ավիահարվածի ընթացքում սպանվել է «Ալ Քուդս» հատուկ ստորաբաժանման և Իսլամական հեղափոխության պահապանների կորպուսի ղեկավար գեներալ Քասեմ Սուլեյմանին։ Ավելի վաղ ԱՄՆ-ն նախազգուշացրել էր բացարձակապես բոլոր երկրներին, որ քաղաքական ապաստան տրամադրելու դեպքում երկրին պատասխան խիստ միջոցներ են սպասում։ Արաբական գարնան և Մերձավոր Արևելքի աշխարհաքաղաքականության պատմության մասնագետ Սեթ Ջոնսը կարծում է, որ այդ սպանությունը ԱՄՆ-ի և Իրանի միջև հակամարտությունը նոր մակարդակի է հանում։

Ի պատասխան 2020 թվականի հունվարի 8-ին Իրանը հրթիռային հարված հասցրեց Իրաքում ԱՄՆ ռազմական օբյեկտներին։

## Ծանոթագրություններ

Կատեգորիա:ԱՄՆ-ի երկկողմ հարաբերություններ
Կատեգորիա:Իրան-ԱՄՆ հարաբերություններ
Կատեգորիա:Իրանի երկկողմ հարաբերություններ
Կենտրոնական մարզադաշտ (Բաթում)

**Կենտրոնական մարզադաշտ**, բազմաֆուկցիոնալ նախկին մարզադաշտ Վրաստանի Բաթում քաղաքում։ Հիմնականում օգտագործվել է ֆուտբոլային խաղերի համար և եղել Բաթումի «Դինամո» ակումբի տնային մարզադաշտ։ Մարզադաշտը կառուցվել է 1935 թվականին (այլ տվյալներով 1925 թվականին, վերակառուցվել է 1936 թվականին)՝ որպես Բաթումի մերձծովյա բուլվարի մաս։ Վերակառուցումից հետո մարզադաշտն ունեցել է 18 600 նստատեղեր, որը 4000-ով ավելի քիչ էր, քան նախկինում։ Բաթումի մեղմ կլիմայի պատճառով մարզադաշտն օգտագործվել է ԽՍՀՄ հավաքականների կողմից՝ բացօդյա մարզումներ իրականացնելու նպատակով։

2007 թվականին մարզադաշտն ամբողջությամբ քանդվել է՝ Սև ծովի ափագծով Kempinski հյուրանոցների ցանցի շինարարության համար։ Հին մարզադաշտի փոխարեն նախատեսվում էր կառուցել օլիմպիական սպորտային համալիր, ներառյալ 35 000 հանդիսատեսի համար նախատեսված մարզադաշտ, փակ սպորտային արենա, լողավազան, ավտոարշավների մրցուղի և հյուրանոց։ Նախագծի ֆինանսավորման 1,2 միլիոն դոլար հատկացումն իրականացվել է միայն 2012 թվականին, սակայն նույն տարում նախագիծը սատարող Միխայիլ Սահակաշվիլու կառավարությունը պարտվել է, իսկ աշխատանքները դադարեցվել են։ 2015 թվականին նախագիծն ստացել է Աջարիայի կառավարության հավանությունը, սակայն փոփոխվել է մարզադաշտի տարողությունը՝ հասցնելով այն 20 000-ի, որը համապատասխանում էր ՈւԵՖԱ-ի չափանիշներին։ Նախագծի քննադատները նշում են, որ, չնայած այդպիսի մարզադաշտը համապատասխանում է ՈւԵՖԱ-ի չափանիշներին, գործնականում տարվա մեկ եզրափակիչ խաղ անցկացնելու համար անհրաժեշտ է առնվազն 35 000 նստատեղ ունեցող մարզադաշտ, որի կառուցման և պահպանման ծախսերը, երբեք չեն ապահովվի։

## Ծանոթագրություններ

Կատեգորիա:Բաթումի շենքեր և կառույցներ
Կատեգորիա:Ֆուտբոլային մարզադաշտեր
Կատեգորիա:Վրաստանի մարզադաշտեր
Կալանսուա

thumb|Կալանսուա
**Կալանսուա** (, ), քաղաք (2000 թվականից) Իսրայելիի Կենտրոնական մարզում։ Բնակչությունը՝ ։

## Պատմություն
Հին Կալանսուան գոյություն է ունեցել արդեն Սուրբ հողում խաչակիրների հայտնվելու ժամանակ և եղել է Կահիրե-Դամասկոս մեծուղու երկայնքով տեղակայված բնակավայրերի շարքում։ Ժամանակագրություններում արձանագրվել է Կալանսուա ամրոցի փոխանցումը հիվանդախնամների միաբանությանը, որ 1128 թվականին կատարել է ասպետ Գոդֆրուա դը Ֆլյուժակը։ Հավանաբար հիվանդախնամներն ամրոցի վերահսկողությունը իրենց ձեռքում պահել են մինչև 1265 թվականն ընկած ժամանակահատվածի մեծ մասում (բացառությամբ 1887-1891 թվականների), երբ այն գրավել է մամլուք սուլթան Բեյբարս I-ը։ Խաչակիրների ամրոցի ավերակները պահպանվել են մինչև այժմ։

1870-ական թվականներին գյուղի բնակչությունը կազմել է շուրջ 500 մարդ։ 1882 թվականին Կալանսուան, որտեղ գերակշռում էին ամրոցի շուրջը կառուցված սամանից տները, եղել է կայմակների բնակավայր։

Մինչ 1945 թվականը Կալանսուայի բնակչության թվաքանակը գերազանցել է 1500-ը, շրջակա հողերում աճեցվել են հիմնականում հացազգիներ, ինչպես նաև ցիտրուսներ, բանան ու այլ մրգատու ծառեր։ 1948-1949 թվականների արաբա-իսրայելական պատերազմից հետո Կալանսուան, համաձայն Իսրայելի և Հորդանանի միջև կնքված զինադադարի պայմանների, հայտնվել է Իսրայելի տարածքում։ 2000 թվականին Կալանսուան ստացել է քաղաքի կարգավիճակ։

## Բնակչություն և կառավարում
Իսրայելի կենտրոնական վիճակագրական բյուրոյի տվյալներով՝ քաղաքի բնակչությունը 2018 թվականի սկզբին կազմել է 22 370 մարդ։ Բնակչությունը գրեթե ամբողջապես կազմված է արաբներից ու մուսուլմաններից։ Բնակչության թվաքանակն աճում է տարեկան 2,6 %-ով։ Բնակչության շուրջ 45 %-ը կազմում են մինչև 17 տարեկան երեխաները, իսկ 65 և ավելի տարեկանները կազմում են միայն 3,3 %։

Քաղաքում գործում է 10 դպրոց, որոնցում ընդհանուր առմամբ կա 185 դասարան, որոնցից յուրաքանչյուրում սովորում է միջինը 30 աշակերտ։ 2012 թվականին դպրոդն ավարտածների 42,6 %-ը կրթության շրագիրը կատարել են ավարտական վկայական ստանալու մակարդակով, 27,4 %-ը՝ համալսարան ընդունվելու համար անհրաժեշտ մակարդակով։

Քաղաքային խորհրդում ընտրվում է 12 պատգամավոր։ Քաղաքապետն ընտրվում է քվեարկությամբ սկսած 1978 թվականից։ 2011 թվականին կաշառակերության և հանցագործ պայմանավորվածության մեղադրանքով ձերբակալվել է Կալանսուայի գործող քաղաքապետ Մահմուդ Հաջիջան։ Նրա գործով դատավարությունն ավարտվել է նրա ու նրա խորհրդական Յուսուֆ Մերիի դեմ մեղադրական դատավճռով։

## Տնտեսություն
Քաղաքի շուրջ 6000 բնակիչներ վարձու աշխատողներ են, որոնց 46,5 %-ը վաստակում է նվազագույն աշխատավարձից էլ քիչ գումար։ Քաղաքի 617 բանկիչներ անհատ ձեռներեցներ են։ 2011 թվականի տվյալներով՝ քաղաքում միջին աշխատավարձը կազմել է 5385 շեկել (տղամարդկանցը՝ միջինը 6264 շեկել, կանանցը՝ 3797), իսկ անհատ ձեռներեցի ամսական միջին եկամուտը կազմել է 5500 շեկել։

2011 թվականին քաղաքային բյուջեի եկամուտը կազմել է 63 486 շեկել, ծախսերը՝ 64 111 շեկել։ Քաղաքային խորհրդի ընդհանուր պարտքը կազմել է 28,5 հազար շեկել։

## Ծանոթագրություններ

Կատեգորիա:Իսրայելի քաղաքներ
Սիդբոմբինգ

մինի|Սերմերից ռումբ
**Սիդբոմբինգ** () կամ օդային ցանք, հողը ցանելու տեխնիկա, որը ենթադրում է հողից, հումուսից և բույսերի սերմերից կազմված գնդակների (**սերմերի ռումբերի**) նետում։ Հաճախ օգտագործվում է պարտիզպան-այգեգործների կողմից երկրի հասարակական կամ լքված հատվածներում՝ բուսականությունը վերականգնելու համար։ Կարող է օգտագործվել նաև անտառային ծածկույթի վերականգնման համար։

## Տերմինաբանություն
«Սերմերի ռումբ» եզրույթն առաջին անգամ օգտագործվել է 1973 թվականին «Կանաչ պարտիզաններ» արշավում։ Այս արշավի մասնակիցները սերմերի ռումբեր են նետել Նյու Յորքի դատարկ հողատարածքներում, որպեսզի բարելավեն շրջանների արտաքին տեսքը։ Դա սկիզբ է դրել պարտիզան-կանաչապատողների շարժմանը։

2012 թվականին Գերմանիայում հայտնվել է «ավտոբոմբիզմ» եզրույթը, որով կոչվում է ավտոմեքենաների պատուհաններից «սերմերի ռումբերի» ցրումը։

## Պատմություն
Օդային կանաչապատման առաջին հիշատակումը թվագրվում է 1930 թվականով։ Այդ ժամանակ ինքնաթիռներն օգտագործվել են դժվարամատչելի տարածքներում և Հոնոլուլու լեռներում (Հավայի) բույսերի և ծառերի սերմերի տարածման համար, որպեսզի վերականգնվի բուսածածկույթն անտառային հրդեհներից հետո։

Սիդբոմբինգը լայնորեն տարածված է նաև Աֆրիկայում, որտեղ այն օգտագործվում է ցածր կենսաբազմազանությամբ տարածքներում։ Տեխնոլոգիաների զարգացման շնորհիվ սերմնային ռումբերի արդյունավետությունն աճել է։ Ռումբի պարունակությունը տեղադրվում է հեշտ քայքայվող թաղանթի մեջ և նետվում անհրաժեշտ տեղամաս։ Սովորաբար ենթադրվում է մեկ հատվածում տասնյակ կամ հարյուրավոր սերմնային ռումբերի օգտագործում։ Բավարար ջրի և արևի լույսի առկայության դեպքում բուսականությունը կարող է հայտնվել մեկ ամսվա ընթացքում։

1987 թվականին Լին Գարիսոնը (Lynn Garrison) գործարկել է «Հայիթիի կանաչապատման նախագիծը» (HARP), որի շրջանակներում տոննաներով սերմնային ռումբեր են նետվել վերասարքավորված ինքնաթիռից։ Թաղանթը պարունակել է պարարտանյութեր, ինսեկտիցիդներ և մի քանի սերմեր։ Սերմերը ցրելուց առաջ մի քանի օր պահվել են ջրի մեջ, որպեսզի սկսվի ծլելու գործընթացը։

## Տարածումը
Որոշ երկրներում շատ խանութներ սկսել են գնորդներին առաջարկել «սերմերի ռումբեր»։

## Ծանոթագրություններ

## Արտաքին հղումներ
* The guerrilla gardener’s seedbomb recipe

Կատեգորիա:Էկոլոգիա
Նահատակ Սոլեյմանի ռազմագործողություն

**«Նահատակ Սուլեյմանի» ռազմագործողություն**, Իրանի Իսլամական հեղափոխության պահապանների կորպուսի կողմից իրականացված ռազմագործողություն ընդդեմ Իրաքում տեղակայված Ամերիկայի Միացյալ Նահանգների ռազմաբազաների 2020 թվականի հունվարի 8-ի գիշերը։ Համաձայն իրանական կողմի՝ այդ հարձակումը իրականացվել է ի պատասխան հունվարի 3-ին Իրաքի մայրաքաղաք Բաղդադի օդանավակայանում ամերիկյան զինված ուժերի կողմից իրանական Ղոդս ուժերի հրամանատար, գեներալ-լեյտենանտ Ղասեմ Սոլեյմանիի սպանության։

## Նախապատմություն

## Հարձակում
Ամերիկյան ռազմաբազաների ուղղությամբ արձակվել է «երկիր-երկիր» դասի 15 հրթիռ։ Կորուստների մասին իրանական և ամերիկյան կողմերի հաղորդած տվյալները հակասական են․ Իրանը հայտարարել է, որ հարձակման հետևանքով զոհվել է 80 ամերիկացի, իսկ ամերիկյան կողմը նշել է, որ զոհեր չեն եղել։

Իրաքի տարածքում տեղակայված և հրթիռային հարձակման ենթարկված ամերիկյան ռազմաբազաներն են եղել երկրի արևմուտքում գտնվող Այն ալ-Ասադ ավիաբազան և Էրբիլում գտնվող օդանավակայանը։

Ըստ CNN հեռուստաընկերության հարձակումից առաջ ամերիկյան զորքերը Մերձավոր Արևելքում իրենց զենիթահրթիռային համալիրները բարձր մարտական պատրաստվածության վիճակի էին բերել, ինչը սակայն չկանխեց ռազմաբազաների խոցումը։

Իրաքի վարչապետ Ադիլ Աբդուլ Մահդին հայտարարել է, որ Իրանի իշխանություններն իրեն տեղեկացրել են Իրաքում ԱՄՆ ռազմական օբյեկտներին հարվածելու մասին միայն հունվարի 8-ի կեսգիշերից հետո։ CNN-ի տվյալներով՝ հարվածները հասցվել են տեղական ժամանակով ժամը 02։00-ին։ Վարչապետը հայտնել է, որ հարվածները հասցվել են կամ արդեն հասցվում են, սակայն հստակ նպատակներ Թեհրանը չի բացահայտել։

## Իրանի ղեկավարության մեկնաբանություններ
Իրանի գերագույն առաջնորդ այաթոլլա Ալի Խամենեին հայտարարել է, որ Իրաքում ամերիկյան ռազմաբազաների վրա հարձակումը «ապտակ» է ԱՄՆ-ին, և ավելացրել է, որ այն համարժեք պատասխան չէ գեներալ Քասեմ Սուլեյմանիի մահվան համար։ «Նրա սպանության համար մեր վերջնական պատասխանը կլինի այն, որ մենք ԱՄՆ-ի բոլոր ուժերը դուրս կբերենք տարածաշրջանից», - հարձակումից հետո Twitter-ում գրել է Իրանի նախագահ Հասան Ռոհանին։

## Ծանոթագրություններ

Կատեգորիա:2020 հունվարի իրադարձություններ Իրաքում
Կատեգորիա:Իրան-ԱՄՆ հարաբերություններ
Կատեգորիա:Իրանի ռազմական պատմություն
Անտոն Պտուշկին

**Անտոն Յուրիի Պտուշկին** (, ), ուկրաինական ռադիո և հեռուստահաղորդավար, դիջեյ և վիդեոբլոգեր։

## Կենսագրություն
Ծնվել է 1984 թվականի մայիսի 22-ին Ուկրաինական ԽՍՀ-ի Վորոշիլովգրադ քաղաքում (հիմա՝ Լուգանսկ)։ Ավարտել է Վլադիմիր Դալի անվան արևելաուկրաինական ազգային համալասարանի «Հասարակագիտություն» բաժինը։ Ավարտելուց հետո աշխատել է որպես դիջեյ և գեղարվեստական տնօրեն գիշերային ակումբում։ Մի քանի տարի անց, փոխել է մասնագիտությունը և աշխատավայրը՝ դառնալով Իսրայելի Հրեական ընկերության մենեջերը, որտեղ աշխատել է 8 տարի։

Դպրոցում Անտոնը լավ է սովորել և հետաքրքրվել է արվեստով։

2012 թվականին տեղափոխվել է Կիև, որտեղ սկսել է աշխատել ռադիոյում։ Նա «Lounge FM» և «Ռադիո Ուրբաթ» ուկրաինական ռադիոկայանների հիմնադիրն ու նախկին տնօրենն է։ Զբաղվել է քվեսթների կազմակերպմամբ։ 10 տարի աշխատել է որպես միջոցառումների հաղորդավար։ Հաճախ հանդես է գալիս որպես դիջեյ։

2017 թվականին դառնում է «Орёл и решка» հայտնի նախագծի հաղորդավար Անաստասիա Իվլեևայի հետ միասին։ 2018 թվականի հուլիսին Պտուշկինը հայտարարել է նախագծից հեռանալու մասին։ Ոչ նա, ոչ TeenSpirit Studio-ն պատճառը չեն անվանել։ Նրան փոխարինել է Եվսեյ Կովալյովը։

Հեռացումից հետո շարունակել է տեսահոլովակներ նկարահանել ճամփորդությունների մասին իր YouTube ալիքի համար։ Անտոնի խոսքերի համաձայն, նա ամեն ինչով ինքնուրույն է զբաղվում, առանց օպերատորների և սցենարիստների օգնության։ 2020 թվականի հունվարի դրությամբ, Անտոն Պտուշկինի Յութուբյան ալիքն ունի ավելի քան 2 միլիոն բաժանորդ։

## Ծանոթագրություններ

## Արտաքին հղումներ
* Անտոն Պտուշկինի անձնական կյանք և կենսագրություն
* Հաղորդավար Անտոն Պտուշկին ՝ «Орел и решка» նախագածի պաշտոնական կայք
* Անտոն Պտուշկին

Կատեգորիա:Ուկրաինացի հաղորդավարներ
Կատեգորիա:Կոմպոզիտորներ այբբենական կարգով
Կատեգորիա:Դիջեյներ
Կատեգորիա:Յություբերներ
Կատեգորիա:Ուկրաինացի յություբերներ
Կատեգորիա:Ուկրաինացի լրագրողներ
Խանի թատրոն (Երուսաղեմ)

**Երուսաղեմի Խանի թատրոն** (תיאטרון החאן - Teat'ron HaKhan, lit. "The Caravanserai Theatre"), ռեպերտուարային թատրոն, տեղակայված Երուսաղեմում, Իսրայել։ Թատրոնը տեղակայված է Երուսաղեմի երկաթուղային կայարանի հարևանությամբ՝ հին քարավանատան շենքում։

## Պատմություն
Խանը կառուցվել է խաչակրաց ժամանակաշրջանի հին հյուրատան ավերակների վրա։ Այն սպասարկում էր քարավանային ճամփորդներին, որոնք Երուսաղեմ էին ժամանում գիշերամուտից հետո, երբ Հին քաղաքի դարպասները փակ էին։ Հետագա տարիներին շենքում տեղակայված էին գարեջրատուն և ատաղձագործական արհեստանոց։

Երուսաղեմի Խանի թատրոնն իր դռները բացեց 1967 թվականի հոկտեմբերին՝ Երուսաղեմի այն ժամանակվա քաղաքագլուխ Թեդի Կոլլեքի նախաձեռնությամբ, որը Գեստեթների ընտանիքի հիմնադրամից գումար ապահովեց փլուզված շենքը վերականգնելու համար։ Պահպանվեցին գեղատեսիլ կամարներն ու բակերը, տեղադրվեցին 230 նստարան և ժամանակակից ձայնային և լուսային համակարգ։

Անգլերեն թատրոնի գեղարվեստական ղեկավարը Ժակլին Քրոնբերգն էր, իսկ եբրայերեն թատրոնի գեղարվեստական ղեկավարը՝ Ֆիլիպ Դիսկինը։ Մեկ տարի անց թատերական ընկերությունը լուծարվեց, և շենքը դարձավ տեղական մշակութային միջոցառումների անցկացման վայր։ 1973 թվականի սկզբին ստեղծվեց նոր թատերական ընկերություն։ Տարիներ ի ընթացքում, որպես գեղարվեստական ղեկավար, աշխատել են Մայքլ Ալֆրեդսը, Իլան Ռոնենը, Ադա Բեն Նահումը, Յոսի Իսրայելին, Ամիտ Գազիտը, Էրան Նիալը և Օֆիրա Հենիգը
thumb|Հարավարևմտյան մուտքը վերակառուցումից առաջ: Ցուցանակի վրա գրված է. «Փայտի և սառնարանների գործարան, նաև էլեկտրական»

Թատրոնը տարեկան ունենում է 3-4 նոր ցուցադրություն։ Ներկայիս գեղարվեստական ղեկավար Մայքլ Գուրեվիչը գրում և ղեկավարում է որոշ ներկայացումներ։ Նշանավոր ցուցադրությունների թվում են՝ «Քայլող ստվեր» (2000), «Պատերազմ տանը» (2002), «Ժլատը» (2003), «Երջանկություն» (2004), «Կյանքը երազանք է» (2005)։ Թատրոնը տարեկան ունենում է շուրջ 200 ներկայացում շենքում և մոտ 70 ներկայացում այլ դահլիճներում, հիմնականում Երուսաղեմի թատրոնի համալիրի «Մանն» դահլիճում։

Խանի թատրոնը ոչ առևտրային կազմակերպություն է։ Թատրոնի գործադիր կոմիտեն բաղկացած է հասարակական գործիչներից և կազմակերպությանը ֆինանսական աջակցություն ցույց տվող այնպիսի կազմակերպությունների ներկայացուցիչներից, ինչպիսիք են Երուսաղեմի քաղաքապետարանը, Երուսաղեմ հիմնադրամն ու Իսրայելի մշակույթի և սպորտի նախարարությունը։

1998-2001 թվականներին Խանի թատրոնում կայացավ Կամերային երաժշտության միջազգային փառատոնը։

Խանի թատրոնը բաղկացած է երկու սրահից՝ հիմնական սրահից 238 տեղով, որտեղ ցուցադրվում են թատրոնի գլխավոր բեմադրությունների մեծ մասը, և երկրորդ սրահից 70 տեղով, որն օգտագործվում է համերգների և հանդիպումների համար։

## Ծանոթագրություններ

## Արտաքին հղումներ

* The Khan Theatre website 

Կատեգորիա:1967 կառուցումն ավարտված շենքեր և կառույցներ
Կատեգորիա:Երուսաղեմի թատրոններ
Կատեգորիա:Երուսաղեմի մշակույթ
Կատեգորիա:Երուսաղեմի տեսարժան վայրեր
Կատեգորիա:Իսրայելի կազմակերպություններ
3Р41

250px|մինի

**3Р41 «Ալիք»** (պայմանական անվանումն ըստ ՆԱՏՕ-յի` ), խորհրդային և ռուսական ռադիոտեղորոշիչ ուղեկցորդ և Ս-300Ֆ «Ֆորտ» ռազմածովային զենիթահթիռային համալիրի թիրախի լուսավորման կայան։

## Կառուցվածք
Իրենից ներկայացնում է ֆազավորված ալեհավաքի վանդակ` մոտավորապես 4 մ տրամագծով բարձրացման ֆիքսված անկյունով և ըստ ազիմուտի դուրս հանված գմբեթի տակ։ Պատվանդանի դիմային մասում են գտնվում նաև երեք կիսագլանաձև ռադիոթափանցիկ թասակներ և մեկ ոչ մեծ կիսագնդաձև թասակ։

Յուրաքանչյուր ռադար սպասարկում է հրթիռների ուղղահայաց արձակման 6 կամ 8 թմբկագլան և կարող է հրթիռով միաժամանակ նշանառել միանգամից երեք թիրախ` ի տարբերություն ավելի վաղ ստեղծված խորհրադային ռազմածովային զենիթահթիռային համալիրների, որտեղ յուրաքանչյուր թիրախ ուղեկցվում էր առանձին ռադարով։ Տեղանքի անկյունային սկանավորումն ապահովվում է էլեկտրոնային տարբերակով։ Յուրաքանչյուր թիրախի ուղղությամբ հնարավոր է միաժամանակ երկու հրթիռ արձակել։

Ֆազավորված ալեհավաքի վանդակը տարբերվում է սարքավորման ինքնատիպությամբ։ Անհատական ճառագայթող տարրերի փոխարեն այն օժտված է կենտրոնական ճառագայթահարիչով և հարթ անդրադարձնող հայելիով։

## Տեղադրում նավերի վրա
*   1134-Б նախագծի մեծ հակասուզանավային նավեր
*   1144 նախագծի հածանավեր
*   1164 նախագծի հածանավեր

## Պատկերասրահ
3Р41 «Ալիք» ռադիոտեղորոշիչ կայանը «Վարյագ» հրթիռային հածանավի վրա, Վլադիվոստոկ, 2015 թվական, մայիսի 22

File:РЛС 3Р41 «Волна» на ракетном крейсере «Варяг», Владивосток, 2015-05-22-1.JPG
File:РЛС 3Р41 «Волна» на ракетном крейсере «Варяг», Владивосток, 2015-05-22-2.JPG
File:РЛС 3Р41 «Волна» на ракетном крейсере «Варяг», Владивосток, 2015-05-22-3.JPG


## Ծանոթագրություններ

Կատեգորիա:Զենք այբբենական կարգով
Կատեգորիա:Խորհրդային և ռուսական ռադիոտեղորոշիչ կայաններ
Սուրբ հոգու եկեղեցի (Բաթում)

**Սուրբ հոգու եկեղեցի** (), կաթոլիկ եկեղեցի Վրաստանի Բաթում քաղաքում։ Մտնում է Կովկասի առաքելական վարչակազմի մեջ։

Նախկինում Բաթումում գործել է կաթոլիկ տաճար, որը կառուցվել էր 1903 թվականին։ Խորհրդային ժամանակաշրջանում եկեղեցին բռնագրավվել է, իսկ Վրաստանի անկախացումից հետո փոխանցվել Վրաց ուղղափառ եկեղեցու Բաթումի և Լազիստանի թեմի կազմը։ Ներկայումս այդ տաճարը ուղղափառ եկեղեցու տաճարներից մեկն է։

Սուրբ հոգու եկեղեցին կառուցվել է 1990-ական թվականների վերջին՝ վրացի ճարտարագետներ Օլեգ Պատարիձեի և Գեորգի Բագոշվիլիի նախագծով։ 2000 թվականին օծվել է առաքելական վարչակազմի եպիսկոպոս Ջուզեպպե Պազոտտոյի կողմից։
## Ծանոթագրություններ

## Արտաքին հղումներ
* ბათუმის სული წმიდის სახელობის კათოლიკური ეკლესია 

Կատեգորիա:Եկեղեցիներ այբբենական կարգով
Կատեգորիա:Բաթումի եկեղեցիներ
Կատեգորիա:2000 հիմնադրումներ
Կատեգորիա:Վրաստանի կաթոլիկ եկեղեցիներ
Բաթումի Ստալինի թանգարան

**Բաթումի Ստալինի թանգարան**, նախկին կենսագրական թանգարան Վրաստանի Բաթում քաղաքում, որը նվիրված է Իոսիֆ Ստալինին։ Վերջինս 1901-1902 թվականներին քարոզչական աշխատանք է տարել Բաթումի բանվորական բնակչության շրջանում։ Թանգարանը փակվել է 2013 թվականին՝ ցածր հաճախելիության և այցելուների պակասի պատճառով։

2010 թվականին թանգարանի տարածքի սեփականատերը դարձել է վրացի գործարար Թենգիզ Բակուրիձեն։ Թանգարանի մի շարք ցուցանմուշներ, ներառյալ Ստալինի կիսանդրին, անձնական իրերը և կոմունիստական սիմվոլիկան տեղափոխվել են Բաթումի տեղական ուսումնասիրությունների թանգարան, մինչդեռ թանգարանի շենքը վերակառուցվել է և վարձակալությամբ հանձնվել տարբեր խանութների։ Տեղի բնակիչներից մեկը լրագրողներին հայտնել էր, որ Թենգիզ Բակուրիձեն թանգարանի շենքը գնել է հենց կոմերցիոն նպատակներով, որպեսզի այն դարձնի փողոցի առևտրային հատված։ Շինարարական աշխատանքների ժամանակ Ստալինի արձաններից մեկը վնասվել է։ Բակուրիձեի որոշմամբ Ստալինի մյուս արձանը մինչ օրս կանգուն է նախկին թանգարանի մուտքի դիմաց։

## Պատկերասրահ

Batumi - Stalin Museum (5025280850).jpg
Panorama of Stalin's childhood room in Gori.jpg
Stalin Museum Batumi.jpg


## Ծանոթագրություններ

Կատեգորիա:Բաթումի թանգարաններ
Կատեգորիա:Իոսիֆ Ստալին
Կատեգորիա:2013 կազմալուծումներ Վրաստանում